Võimalikud strateegilised valikud eristumise osas on alljärgnevad:  - eristumine tootega, mis tähendab kvaliteetsemaid, töökindlamaid või funktsionaalsemaid tooteid, paremat pakendit, pikemat garantiid, rohkem tootega kaasnevaid  lisaomadusi;  - eristumine müügikanalite ja kättesaadavusega, s.t., rohkem võimalusi toote ostmiseks, laiem müügivõrk, pikemad kaupluse lahtiolekuajad, lühemad tarneajad, kiirem logistika või paigaldus, interneti kasutamine müügikanalina, teistsugused müügikanalid, vms;  - eristumine hinnaga, s.t. soodsama hinna ja vajadusel allahindluste kasutamine, konkurentidest pikema makseaja andmine, suurem kliendikaardiallahindlus, toote või pakendi suuruse vähendamine toote ühikuhinna alandamiseks, jms;  - eristumine turunduskommunikatsiooniga, s.t. aktiivsem või teistsugune reklaam, tugevam kaubamärk, uudsete turundusvahendite kasutamine, jms;  - eristumine teenindusega, nt. lastehoiuteenuse pakkumine kauplustes, vihma eest kaitset pakkuv parkla, toote proovimise või degusteerimise võimalus enne ostmist, klienditeenindajad on kergesti kättesaadavad, jms.